section_heading: Životopis
paragraph_text: Rodio se 1946. godine. U obitelji su mu već bili zaraženi motociklizmom. Brat Bruno natjecao se u konkurenciji motorkotača do 175 kubika i bratić Marčelo sa svojim Moto Morinijem od 50 ccm. Mario je 1961. prodavao ulaznice za auto-moto utrku koja se održavala u sklopu brzinskog prvenstva Hrvatske u Puli na kojoj su se Bruno i Marčelo natjecali i od tog vremena seže Mariova zaraženost auto-moto športom. U međuvremenu je završio je za automehaničara te je tako cijeli život proveo uz radionicu, motore, automobile, motorkotače i utrke. Ubrzo je krenuo s natjecanjima. Već na prvom službenom natjecanju je pobijedio. U vožnji spretnosti u Pazinu je 1964. godine vozeći motorkotač Puch od 250 kubičnih centimetara. U motociklizmu je bio do 1970., nakon čega je prešao u automobilizam. Činio je čuda vozeći četverobrzinskog fiću s uklonjenim poklopcem motora, pobjeđujući pored konkurenata koji su vozili petobrzinske Abarthe friziranih motora. I u automobilizmu je već na prvom natjecanju pokazao moć. Postavio je rekord staze, s fićom, pored vozača koji su vozili BMW 2002. Bilo je to 1971. na Delmorovoj prvoj brzinskoj utrci. U kategoriji do 850 kubika izletio je izvan staze, ali se vratio i napregnuo da bi nadoknadio zaostatak. Na kraju je bio čak četvrti.